《眉妩 和姚二易六，同白石戏仲远韵》
清代·程颂万

又鸳行月悄，蝶路烟疏，勾恨入箫眼。那角回阑底，私凭处、窥侬箫记双燕。

闲情自款。道别来、多受春感。想花落、有小鬟埋也，比枝上犹暖。

何限。清歌未散。背低帘短烛，凄写愁翰。绿黯烟帆迥，湘栊外、因卿还系柔缆。

杨花万点。未上衣、先共魂远。只今夕楼阴，愁占了，没人见。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。箫充湖广抚署文案。